  Виталий Пронин А. Волковен люкиськонАли Ижысь Драмая ӟуч театрын Удмуртилэн президентэныз А. Волковен люкиськон мынэ.Кыстӥськоз со ӝыт 7 часозь. Ӵуказе Дун-чылкыт Михаиллэн черказ ӵукна 9-ысен 11 часозь панихида но отпевание ортчоз. Бӧрысь А. Волковез шоркарысь Хохряков шайвылэ ватозы.Удмуртилэн Тӧроезлэсь ужзэ быдэсъясь Александр Бречалов 24-тӥ маез кайгырон нуналэн ялӥз. Соку шаерысьтымы вань флагъёс лэземын луыны кулэ. Культурая учреждениослы уг яра шулдыр ужрадъёс ортчытъяны. Телерадиокомпаниосты куремын капчи мылкыдо передачаосты эфирысь куштыны.УД Туспуктӥз Э. Карипов   